Petri Keskitalo

Petri Juhani Keskitalo (s. 10. maaliskuuta 1967 Raahe) on suomalainen entinen yleisurheilija, lempinimeltään "Elmo".Hämeen Sanomat Hän edusti vuoteen 1989 Raahen Vesaa ja sen jälkeen Oulun Pyrintöä. == Urheilu-ura == Keskitalo teki erittäin kovia tuloksia jo nuorella iällä ja hänen nimissään on edelleen useita nuorten sarjojen Suomen ennätyksiä pikamatkoilla, pituushypyssä sekä moniottelussa. Hän voitti 10-ottelussa nuorten maailmanmestaruuden 1986. Aikuisten sarjassa huomattavin saavutus oli maailmanmestaruuskisojen viides sija Tokiossa 1991 silloisella SE-tuloksella 8318.Urheilumuseo Hän edusti Suomea lisäksi Stuttgartin MM-kisoissa 1993 sijoittuen yhdenneksitoista ja sijoittui samalla sijalle myös Soulin olympialaisissa 1988. Barcelonan olympialaisissa 1992 hän keskeytti. Stuttgartin EM-kisoissa 1986 sijoitus oli kuudestoista. Hän oli mukana myös vuoden 1995 Barcelonan sisäratojen MM- kisoissa (keskeytti)http://www2.iaaf.org/WIC97/stats/wic95/results.html ja Göteborgin MM-kisoissa (keskeytti)http://www2.iaaf.org/results/past/WCH95/data/M/DEC/R10.html. Hän saavutti urallaan kuusi mitalia Kalevan kisoissa. Kultaa hän sai pituushypystä Vaasassa 1986 ja kymmenottelusta Parkanossa 1987. Hopealla hän oli kymmenottelussa Huittisissa 1984 sekä pituushypyssä ja 110 metrin aidoissa Hämeenlinnassa 1988. Pronssia hän saavutti pituushypyssä Helsingissä 1991. Lisäksi hän sai 4 × 100 metrin viestissä SM-kultaa vuonna 1990. Hallissa hän voitti kultaa 60 metrillä 1985, pituushypyssä 1993 sekä seitsenottelussa 1994 ja 1995, hopeaa pituushypyssä 1988 ja 60 metrin aidoissa 1990 sekä pronssia pituushypyssä 1987. === Henkilökohtaiset ennätykset === ;Ulkoradat Laji Ennätys Vuosi 100 m 10,73 1986 200 m 21,85 1984 300 m 35,14 1983 400 m 48,9 1984 110 m aidat 14,03 1988 Korkeushyppy 203 1991 Seiväshyppy 505 1994 Pituushyppy 782 1988 Kuulantyöntö 15,64 1995 Kiekonheitto 47,30 1994 Keihäänheitto 70,00 1994 Kymmenottelu 8318 1991 ;Sisäradat Laji Ennätys Vuosi 60 m 6,85 1985 400 m 51,10 1989 60 m aidat 7,94 1990 Korkeushyppy 198 1995 Seiväshyppy 510 1995 Pituushyppy 776 1988 Kuulantyöntö 15,51 1994 Seitsenottelu 6026* 1995 * Suomen ennätys Lähde: Tilastopaja === Nuorten Suomen ennätykset === Petri Keskitalon hallussa olevat nuorten Suomen ennätykset. Päivitetty 25.8.2022. ;Ulkoradat Laji Ikä Ennätys Vuosi 100 m 15 10,98 1982 200 m 14 23,09 1981 15 22,32 1982 100 m aidat* 14 14,26 1981 Pituushyppy 14 657 1981 15 731 1982 Kolmiloikka 14 14,09 1981 Kymmenottelu 17 7491 1984 ;Sisäradat Laji Ikä Ennätys Vuosi Pituushyppy 15 692 1982 17 765 1984 * aitakorkeus 91,4 cm Lähde: TilastopajaSuomen ennätykset Tilastopaja. Viitattu 25.8.2022 == Urheilu-uran jälkeen == Televisiossa Keskitalo on esiintynyt Labyrintti- kilpailuohjelman (1994–1995) Elmo-visailuohjelman (2000) juontajana sekä tv- kommentaattorina Ylen yleisurheilulähetyksissä. Ensimmäisen kerran hän oli mukana Ylen lähetyksissä Atlantan kesäolympialaisissa 1996. Vuodesta 2021 lähtien Keskitalo on jälleen Ylen yleisurheiluasiantuntija. Keskitalo aloitti LänsiAuto-konserniin kuuluvan LänsiAuto Drive Oy:n markkinointi- ja viestintäpäällikkönä 1. helmikuuta 2021. Hän siirtyi tehtävään Jatke Oy:n markkinointi- ja viestintäjohtajan tehtävästä. Keskitalo oli aiemmin työskennellyt muun muassa Linna Golf Oy:n toimitusjohtajana ja Mainostoimisto Precis Oy:n toimitusjohtajana. Vuonna 2022 Keskitalo nimitettiin Suomen olympiakomitean liikkeen ja liikunnallisen elämäntavan yksikön johtajaksi. Petri Keskitalon poika on kirjailija Joona Keskitalo. == Lähteet == Luokka:Suomalaiset yleisurheilun moniottelijat Luokka:Vuonna 1967 syntyneet Luokka:Elävät henkilöt